Ես միայն մի դրվագ կպատմեմ. ԱՄՆ-ում գլիցերինի խմորման հայտնաբերողը՝ Ռամոն Գոնսալեզը (Հյուստոնի Ռայսի համալսարան), իմ դոկտորական ատենախոսության սեղմագիրը որպես օրինակ ցույց է տվել իր ասպիրանտներին եւ պնդել, որ պետք է նման արդյունավետություն ապահովեն: Իմ գործունեությունն իսկապես գնահատվել է լուրջ մասնագետների կողմից, սակայն այդ գնահատականներին արժանանալն ամենեւին էլ հեշտ չի եղել: Գիտության ուղին լի է դժվարություններով: Գուցե շատերը չհավատան, որ հնարավոր է երիտասարդ տարիքում նման հաջողությունների հասնել, բայց դա ինձ քիչ է հուզում: Ոմանք անգամ հոդվածներ տպագրելն են անհնարին համարում: Ո՞վ է ասել, որ հեշտ է լինելու, բայց պետք է անպայման փորձել: Դժվար է, բայց հաղթում ես, քանի որ գիտության խոսքը, ի վերջո, ընդունվում է: